American Sociological Review

American Sociological Review er et fagfellevurdert vitenskapelig tidsskrift innen sosiologi, som utgis av SAGE Publications på vegne av American Sociological Association (ASA). Det ble etablert i 1936 og overtok da som ASAs viktigste forskningstidsskrift, etter at American Journal of Sociology hadde hatt denne posisjonen til 1935. American Sociological Review er det mest siterte sosiologiske tidsskriftet på verdensbasis. Det er likevel forholdsvis sjelden at europeiske sosiologer publiserer der, fordi sosiologifaget i stor grad er delt i en amerikansk og en europeisk tradisjon. Ved siden av det amerikanske tidsskriftet American Journal of Sociology og de to europeiske tidsskriftene British Journal of Sociology og Sociology er det et av de mest sentrale generelle sosiologiske tidsskriftene.

Eksterne lenker

 SAGE Publications – American Sociological Review

Kategori:Sosiologiske tidsskrifter
Kategori:Tidsskrifter utgitt av SAGE Publications
Kategori:Nivå 2-tidsskrifter
Kategori:Publikasjoner etablert i 1936
Kategori:Vitenskap i 1936